  Анжелика Тихонова корреспондент Ижкарлэсь «Город трудовой доблести» ним басьтыны куриськонзэ Россиысь тодосъя академия умоен лыдъяз. Со Ижкарын улӥсьёслэсь батырлыко ужамзэс но кунлэсь утиськон кужымзэ юнматон понна трос лэсьтэмзэс пусйиз. Ижкарлэн тӧроез Олег Бекмеметьев со сярысь «ВКонтакте» мерлыко вотэсысь бамаз. ивортӥз. Вормон Нуналлы 75 ар тырмон азьын Удмуртилэн шоркарез понна туж усто ивор. <...> Ми данъяськиськомы асьме карен но вань геройёсмес тодамы возиськомы! Олег Бекмеметьев, Ижкарлэн тӧроезОлег Бекмеметьевлэн кылъёсызъя, Совето Союзысь маршал Дмитрий Устинов Ижкар сярысь «Атыкай музъеммылэн валтӥсь арсеналэз» юнме ӧз шуылы – кармы фронтлы 10 но ӝыны миллион винтовкаос, авиацилы 140 сюрс пулемётъёс но пушкаос, 83 сюрс станковой пулемётъёс, 1 но ӝыны миллион пистолетъёс но револьверъёс, танкъёслы пумит 133 сюрс пыӵалъёс сётӥз. Орденъёсын но медальёсын Ижкарысь заводъёсын но предприятиосын тыршем 2 сюрс 630-лэсь трос ужасьёс но ӧнерчиосты пусйизы. Дано нимез Ижкарлы сётон понна кичӧлтон улэ 100 сюрслэсь трос адями гожтӥськиз ини. Куара сётыны чӧлсконпусъя луэ. Тодэ вайытом, Тодэ вайытом, Ижкарлы уж данлыкъя кар ним сётон понна куара люкан 2020-тӥ арын 5-тӥ южтолэзе кутскиз.  Тегъёс: Мерлык Ижкар Удмуртия ВормонНунал БыдӟымАтыкайож ужданлык  